《马武骑挽歌二首》
唐代·李峤

五日皆休沐，三泉独不归。池台金阙是，尊酒玳筵非。

巷静游禽入，门闲过客稀。唯馀昔年凤，尚绕故楼飞。

昔下天津馆，尝过帝子家。夜倾金屋酒，春舞玉台花。

试马依红埒，吹箫弄紫霞。谁言东郭路，翻枉北门车。

作者简介：李峤(644～713) ，唐代诗人。字巨山。赵州赞皇（今属河北）人。李峤对唐代律诗和歌行的发展有一定的作用与影响。他前与王勃、杨炯相接，又和杜审言、崔融、苏味道并称“文章四友”。